Mikado (ravintola)

pienoiskuva|Mikadon sisätiloja vuonna 1971.
Ravintola Mikado, 1980-luvulla Mikadon Salongit, oli helsinkiläinen ravintola, joka toimi Mannerheimintie 6:n toisessa kerroksessa vuodesta 1932 vuoteen 2005. Yli 70-vuotisen historiansa aikana ravintola tunnettiin muun muassa tanssiravintolana, yökerhona ja  loppuvuosinaan venäläisten diplomaattien Suomeen välittämien prostituoitujen päivystyspaikkana.

Mikado perustettiin vuosina 1927–1932 samassa osoitteessa toimineen Café Pagodin tiloihin. Mikadon ensimmäisen sisustuksen suunnitteli David Frölander-Ulf. 1930-luvulta 1970-luvun puoleenväliin Mannerheimintie 6:n talo tunnettiin Uuden Suomen talona, kunnes lehden pääkonttori ja toimitus muuttivat Ruoholahteen.

1950- ja 1960-luvulla Mikadon omisti painiuransa lopettanut olympiamitalisti Väinö Kokkinen. Hänen aikanaan läpi 1960-luvun Mikadon vakioesiintyjänä oli Erkki Junkkarinen yhtyeineen.

Vuosina 1971–1975 Mikadon tiloissa toimi Kalevalaisten naisten liiton ravintola Uusi Kestikartano, joka tuotti kuitenkin tappiota. Ravintola oli suljettuna 1977–1979. Vuosina 1980–1990 Mikado oli yksi Ragni Rissasen ruokaravintoloista nimellä Mikadon Salongit, ja siitä tuli yksi 1980-luvun juppikulttuurin suosikkiravintoloista Pörssitalon Adlonin, Palacen baarin, Kaarle XII:n ja Mikonkadun Königin ohella.Mikkonen, Antti: He elivät herroiksi, Talouselämä 24.5.1996. Viitattu 31.12.2016. Vuonna 1989 Mikado siirtyi Hyvä Ystävä -ravintolaketjustaan tunnetulle Siipipyörä Oy:lle Suomen siihen asti kalleimmassa ravintolakaupassa reilulla kuudella miljoonalla markalla. Uudistettu Mikado ei kuitenkaan alkanut käyttää Hyvä Ystävä -ketjutunnuksia. Salille tehtiin iso remontti 1990-luvun taitteessa. Uuden, ensi kertaa sitten 1930-luvun japanilaisuuteen viittaavan sisustuksen suunnitteli Pekka Perjo.

Vuosina 1996–2005 Mikadon ravintolatoimintaa pyöritti talousrikoksista tunnetun sarjayrittäjä Pekka Rantakarin Fanfina Oy bulvaaneihin perustuneiden omistuskuvioiden kautta. Ravintola tuli tunnetuksi seksipalveluja avoimesti tarjoavista venäläisistä naisasiakkaistaan niin, että menetti toistuvasti anniskelulupansa määräajaksi. Kiinteistön omistaja Sponda purki  maksamattomien vuokrien takia Mikadon vuokrasopimuksen Fanfinan kanssa, ja ravintolan toiminta loppui joulukuussa 2005.

Lähteet

Luokka:Helsingin entiset ravintolat
Luokka:Kamppi